2022. gada 17. februārī

 **Noskaidroti uzvarētāji “Prezidenta kausā 2021”**

Sacensību maratons 17. februārī iesākās ar “Prezidenta kausu” jeb starta rāvienu sacensībām, kurās piedalījās “Jaunieši A”, “Jaunietes A”, “Jaunieši A” divvietīgās ekipāžas, “Jaunietes A” divvietīgās ekipāžas, “Jaunieši B”, “Jaunietes B”, “Jaunieši C” un “Jaunietes C”. Pavisam sacensībās startēja 78 sportisti.

“Jaunieši A” konkurencē divu starta rāvienu summā uzvaru izcīnīja Krišjānis Brūns. Otrajā vietā Raimonds Baltgalvis. Savukārt trešais Vitālijs Jegorovs.

“Jaunietes A” konkurencē pirmo vietu izcīnīja Agnija Bogdānova. Otrajā vietā Zane Kaluma. Trešā – Amanda Ogorodņikova.

“Jaunieši A” divvietīgo ekipāžu kokurencē uzvaru izcīnīja Raimonds Baltgalvis/Krišjānis Brūns. Otrajā vietā Viktorija Ziediņa/Selīna Elizabete Zvilna. Savukārt trešajā pozīcijā Jānis Gruzdulis Borovojs/Uldis Jakseboga.

“Jaunietes A” divvietīgo ekipāžu konkurencē uzvaru izcīnīja Viktorija Ziediņa/Selīna Elizabete Zvilna. Savukārt otrajā vietā ierindojās Arta Pole/Agnija Bogdānova.

“Jaunieši B” konkurencē pirmo vietu izcīnīja siguldietis Ričards Daukšta. Otrajā vietā divu starta rāvienu summā ierindojās Rūdis Kūkojs. Savukārt trešo vietu izcīnīja Olivers Ilgavižs.

“Jaunietes B” konkurencē uzvaru izcīnīja Ulrika Latvena. Otrajā vietā ierindojās Margita Sirsniņa, bet trešajā pozīcijā Madara Pavlova.

Jaunāko dalībnieku, “Jauniešu C” konkurencē pirmo vietu izcīnīja Jēkabs Juris Blāķis. Otrajā pozīcijā Everts Precinieks, bet trešajā vietā Matejs Purviņš.

Savukārt “Jaunietes C” 14 meiteņu konkurencē uzvaru izcīnīja Katrīna Parfenkova. Otrā – Katija Rimicāne, bet trešajā vietā Greta Nia Biele.

Piektdien, 18. februārī sacensību maratons turpināsies ar Latvijas kausu kamaniņu sportā.

Sacensību norises laikā tika ievēroti epidemioloģiskās drošības pasākumi.

Informāciju sagatavoja:

Ieva Ose

LKSF sabiedrisko attiecību speciāliste

Tel. +371 282 66 456